b'\n_START_ARTICLE_\nRavenna\n_START_SECTION_\nPerioada antic\xc4\x83\n_START_PARAGRAPH_\nRavenna a fost ini\xc8\x9bial o a\xc8\x99ezare etrusc\xc4\x83, apoi umbr\xc4\x83. Romanii au colonizat \xc3\xaentreaga vale a Padului \xc3\xaen Secolul al II-lea \xc3\xae.Hr.._NEWLINE_\xc3\x8en secolul I, pe locul unei a\xc8\x99ez\xc7\x8eri mai vechi de pe timpul \xc3\xaemp\xc4\x83ratului Cezar August, este construit portul Classis, \xc3\xaen jurul c\xc7\x8eruia se dezvolt\xc4\x83 ora\xc8\x99ul roman. Zona de coast\xc4\x83 a m\xc4\x83rii s-a deplasat treptat spre est, din cauza depunerilor de aluviuni \xc8\x99i a nisipului adus de r\xc3\xa2u. Istoricul bizantin Iordanes a remarcat \xc3\xaen secolul al VI-lea c\xc4\x83 pe locul portului Classis, a v\xc4\x83zut nu catarge, ci livezi de meri._NEWLINE_Odat\xc7\x8e cu divizarea Imperiului Roman \xc3\xaen anul 395, \xc3\xaemp\xc4\x83rat al Imperiului Roman de Apus, cu capitala la Milano, devine Honorius. \xc3\x8en 402, dup\xc4\x83 asedierea Milanului de c\xc4\x83tre vizigo\xc8\x9bii lui Alaric, Honorius str\xc7\x8emut\xc7\x8e capitala Imperiului la Ravenna, el \xc8\x99i sora lui, Galla Placidia, aleg\xc3\xa2ndu-\xc8\x99i ora\xc8\x99ul drept re\xc8\x99edin\xc8\x9b\xc7\x8e permanent\xc4\x83. \xc3\x8en Ravenna, au fost ridicate primele cl\xc4\x83diri cre\xc8\x99tine. Din acest moment Ravenna a devenit un important centru economic, politic \xc8\x99i cultural._NEWLINE_\xc3\x8en anii 450-470 lupta pentru putere \xc3\xaen Imperiul Roman de Apus face s\xc4\x83 se succead\xc4\x83 rapid un num\xc4\x83r de 9 \xc3\xaemp\xc4\x83ra\xc8\x9bi. Ultimul \xc3\xaemp\xc7\x8erat, Romulus Augustulus, este detronat de Odoacru \xc3\xaen 476. Imperiul Roman de Apus a \xc3\xaencetat s\xc4\x83 mai existe, Odoacru conduc\xc3\xa2nd Italia de la Ravenna._NEWLINE_\xc3\x8en 493 Odoacru este ucis conduc\xc7\x8etorul ostrogo\xc8\x9bilor Teodoric. \xc3\x8emp\xc4\x83ratul Roman de R\xc4\x83s\xc4\x83rit Anastasiu I \xc3\xael recunoa\xc8\x99te pe Teodoric rege al Italiei. Acesta din urm\xc4\x83 men\xc8\x9bine capitala regatului s\xc4\x83u tot la Ravenna. Dup\xc4\x83 moartea lui Teodoric (526) ora\xc8\x99ul este condus de fiica acestuia Amalusanta._NEWLINE_\xc3\x8en 540 Iustinian cel Mare asediaz\xc7\x8e Ravenna, \xc8\x99i Vitiges capituleaz\xc7\x8e. Dup\xc4\x83 moartea lui Iustinian Ravenna r\xc7\x8em\xc3\xa2ne bizantin\xc7\x8e p\xc3\xa2n\xc7\x8e \xc3\xaen Secolul al VIII-lea, fiind capital\xc7\x8e a Exarhatului bizantin de Ravenna._NEWLINE_\xc3\x8en 751 Ravenna, este cucerit\xc7\x8e de lombarzi; ora\xc8\x99ul a suferit foarte mult \xc3\xaen urma invaziei acestora, de\xc8\x99i a fost a doua re\xc8\x99edin\xc8\x9b\xc7\x8e a regilor lombarzi (prima fiind Pavia). \xc3\x8en secolele VIII-XV Ravenna a fost parte a diverselor entit\xc4\x83\xc8\x9bi statale, precum imperiul lui Carol cel Mare.'